VS00058121
Datum: 2019-01-17T01:00:00.000+01:00
datum_sodbe_i_stopnje: 2021-08-26T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe skočnega sklepa in stopala in njihove posledice
fischer: lahki primeri
odskodnina: 30.000 - končni znesek odškodnine je bil ustrezno zmanjšan glede na že izplačano odškodnino
opombe: II DoR 137/2022 Predlog za dopustitev revizije tožeče stranke (oškodvanca) je bil zavrnjen, ker ni izkazala odstopa od sodne prakse.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

## Škodni dogodek

Delovna nesreča - med izvajanjem kontrole naloženih palet na tovornem vozilu ga je sodelavec (pri vzvratni vožnji) povozil po desni nogi z akumulatorskim viličarjem.

## Poškodba

Velika rana v predelu desne petnice in poškodba narastišča plantarne fascije na desni petnici.

## Telesne bolečine

20.000 EUR - hude bolečine je trpel 3 dni, stalne srednje hude 3 tedne in občasno srednje hude 2 meseca, lahke stalne 4 mesece, občasne lahke bolečine se pri tožniku še zmeraj pojavljajo in bodo trajne, prisotne pa so pri daljši hoji, stoji ali drugih obremenitvah desne noge in ob spremebi vremena.

#### Hospitalizacija

Takoj po poškodbi je bil hospitaliziran 2 dni. Potrebna je bila operacija v splošni anesteziji. V tem času je dobival analgetike, antibiotike in tromboprofilako v obliki injekcij. Zaradi moteče brazgotine na desni peti je bila potrebna korektivna operacija, zato je bil 1 dan hospitaliziran.

#### Ambulantno zdravljenje

Je bilo dolgotrajno, potrebni so bili pogosti pregledi v travmatološki ambulanti (22 x), pri izbranem zdravniku (28 x) in prevezi rane na domu preko patronažne službe (47 x).

#### Rehabilitacija

Zaradi omejene gibljivosti je 17 x opravil fizikalno terapijo.

#### Nevšečnosti med zdravljenjem

Tri mesece ni mogel stopiti na nogo - v tem času je uporabljal bergle. Okrog 6 mesecev je bil slabo pokreten, sam ni mogel voziti avtomobila. Pri dnevnih aktivnostih (osebna higiena, oblačenje in hranjenje) je bil samostojen in ni potreboval tuje pomoči.

## Strah

3.000 - kratkotrajen intenziven primaren strah, sekundarni intenzivni strah za izid zdravljenja je trajal tri dni, zmerni sekundarni strah je bil pogosto izražen 4 mesece, občasno pa se je pojavljal okrog leto dni.

3 dnevni sekundarni intenzivni strah: Po nezgodi je imel hude telesne bolečine, ni mogel stopiti na nogo, tako da je bil zaskrbljen glede narave, vrste in obsega poškodbe. Zaskrbljen je bil zaradi morebitnih zapletov med in po operaciji ter po operaciji zaradi hudih telesnih bolečin.

Zmerni sekundarni strah: V času ambulantnega zdravljenja je bil pogosto zaskrbljen zaradi izida zdravljenja, posledic, zaradi dolgotrajnih bolečin, počasnega celjenja rane, nezmožnosti normalnega obremenjevanja noge in slabe gibljivosti desnega gležnja.

## Zmanjšanje življenjske aktivnosti

12.000 - Od poškodbe se je zredil 18 kg, ker se ne more več normalno gibati. Prej je igral nogomet in odbojko, sedaj tega več ne zmore. Prav tako ne more več teči in smučati. Ni zmožen daljših statičnih obremenitev. Hoja navzgor in navzdol mu povzročata težave. Ne more več opravljati domačih opravil. Omejena gibljivost in posledice tožniku ne dopuščajo večjih fizičnih obremenitev, ki nastanejo pri dolgotrajni stoji, daljši hoji in drugih aktivnostih, povezanih s hojo. Ne sme takoj vstati, temveč se mora najprej dvigniti z rokami, ostati v takšnem položaju nekaj časa, saj je desna noga v dalj časa sedečem položaju v mravljincih in je ne čuti.

Gibljivost gležnja je zaradi poškodbe omejena za 35 stopinj oziroma za 33,3 % v primerjavi z levim gležnjem. V delo (voznika viličarja in tovornjaka) mora vložiti več napora in časa kot pred poškodbo. Hoje po hribovite in neravnem terenu zaradi poškodbe ni zmožen. Tožnik se je pred poškodbo ukvarjal z različnimi športi in opravljal fizična dela na kmetiji v hribovitem delu ter keramičarska in pleskarska dela, kar je zaradi poškodbe opustil.

## Skaženost

3.000 - zaradi brazgotin na mehkih strukturah okrog desne pete je pri tožniku motena biomehanika hoje, ki se kaže s šepanjem.

---

ZOR člen 200